Άστριντ του Βελγίου

Η Πριγκίπισσα Άστριντ του Βελγίου, Αρχιδούκισσα της Αυστρίας-Έστε (Princess Astrid of Belgium, Archduchess of Austria-Este, Γαλλικά: Astrid de Belgique, Ολλανδικά: Astrid van België, γενν. 5 Ιουνίου 1962) από τον Οίκο των Βέττιν - Σαξονίας-Κόμπουργκ & Γκότα είναι το δεύτερο παιδί του Βασιλιά Αλβέρτου Β΄ και της Βασίλισσας Πάολας του Βελγίου. Η Άστριντ είναι αδελφή του σημερινού Βασιλιά των Βέλγων Φίλιππου. Το 1984 παντρεύτηκε τον Λορέντζο, Αρχιδούκα της Αυστρίας-Έστης, με τον οποίο έχει αποκτήσει πέντε παιδιά.

Βιογραφία
Η Άστριντ Ιωσηφίνα Καρλότα Φαμπρικία Ελισάβετ Παυλίνα Μαρία γεννήθηκε στις 5 Ιουνίου 1962 στο Κάστρο Βελβεντέρε στο Λάεκεν του Βελγίου. Ονομάσθηκε Άστριντ από τη γιαγιά της Βασίλισσα Άστριντ, Ιωσηφίνα Καρλότα από τη θεία και νονά της Μεγάλη Δούκισσα Ιωσηφίνα Καρλότα του Λουξεμβούργου (αδελφή του πατέρα της), Φαμπρικία από τον θείο της, Φαμπρίκιο Ρούφο της Καλαβρίας (αδελφός της μητέρας της), Ελισάβετ από την προγιαγιά της Ελισάβετ της Βαυαρίας, Παυλίνα από τη μητέρα της και Μαρία από την παρθένο Μαρία. Ανάδοχοι στη βάπτισή της ήταν ο θείος της Δον Φαμπρίτσιο Ρούφο της Καλαβρίας και η θεία της Μεγάλη Δούκισσα Ιωσηφίνα-Καρλότα του Λουξεμβούργου.

Γάμος και οικογένεια
Η Πριγκίπισσα Άστριντ παντρεύτηκε στις 22 Σεπτεμβρίου 1984 στις Βρυξέλλες τον Λορέντς, Αρχιδούκα της Αυστρίας-Έστε. Ο σύζυγός της χρίστηκε με Βασιλικό Διάταγμα στις 27 Νοεμβρίου 1995 Πρίγκιπας του Βελγίου.

Η Άστριντ και ο Λόρεντς έχουν αποκτήσει πέντε παιδιά, που φέρουν τον τίτλο Πρίγκιπας ή Πριγκίπισσα του Βελγίου, καθώς και του Αρχιδούκα ή Αρχιδούκισσας της Αυστρίας:
 τον Πρίγκιπα Αμεδαίο, Αρχιδούκα της Αυστρίας-Έστε (γενν. 21 Φεβρουαρίου 1986), παντρεύτηκε το 2014 την Ελισαβέτα Μαρία Ρόσμποχ φον Βόλκενστάιν. Απέκτησαν 1 παιδί.
 την Πριγκίπισσα Μαρία Λάουρα, Αρχιδούκισσα της Αυστρίας-Έστε (γενν. 26 Αυγούστου 1988)
 τον Πρίγκιπα Ιωακείμ, Αρχιδούκα της Αυστρίας-Έστε (γενν. 9 Δεκεμβρίου 1991) 
 την Πριγκίπισσα Λουίζα Μαρία, Αρχιδούκισσα της Αυστρίας-Έστε (γενν. 11 Οκτωβρίου 1995)
 την Πριγκίπισσα Λετίσια Μαρία, Αρχιδούκισσα της Αυστρίας-Έστε (γενν. 23 Απριλίου 2003)

Η Άστριντ έχει βαπτίσει την Αρχιδούκισσα Μαρία-Χριστίνα της Αυστρίας, τον Πρίγκιπα Σεβαστιανό του Λουξεμβούργου και τον Πρίγκιπα Γκαστόν της Ορλεάνης.

Βασιλικά καθήκοντα
Η Άστριντ διετέλεσε πρόεδρος της βελγικού Ερυθρού Σταυρού, μια θέση που κατείχε από το 1994 μέχρι το 2007. Η Πριγκίπισσα είναι συνταγματάρχης των στρατιωτικών ιατρών του Βελγίου.

Από τις 22 Νοεμβρίου 1996 είναι μέλος της βελγικής γερουσίας, ως γερουσιαστής. Είναι μέλος, επίσης, του Επίτιμου Συνδέσμου της Διεθνούς Παραολυμπιακής Επιτροπής.

Μετά την άνοδο του αδελφού της στο θρόνο, η Άστριντ απέκτησε ορισμένα καθήκοντα που εκτελούσε εκείνος, όπως αυτά του Επίτιμου Προέδρου της Αντιπροσωπείας Εξωτερικού Εμπορίου. Για την προώθηση του βελγικού εμπορίου έχει ταξιδέψει στην Ανγκόλα, τη Νότια Αφρική, την Ινδία, τη Ρωσία και σε άλλους προορισμούς.

Επίσημη κατοικία της είναι το Κάστρο του Λάεκεν στις Βρυξέλλες.

Πρόγονοι

Τίτλοι
5 Ιουνίου 1962 - 22 Σεπτεμβρίου 1984: Η Βασιλική Υψηλότητα Πριγκίπισσα Άστριντ του Βελγίου
22 Σεπτεμβρίου 1984 - έως σήμερα: Η Αυτοκρατορική & Βασιλική Υψηλότητα Πριγκίπισσα Άστριντ του Βελγίου, Αρχιδούκισσα της Αυστρίας-Έστης, Αυτοκρατορική Πριγκίπισσα της Αυστρίας, Πριγκιπική Βασιλική σύζυγος της Ουγγαρίας, της Βοημίας, της Μόντενα, της Κροατίας, της Σλοβενίας, της Δαλματίας, της Γαλικίας και της ΛοδομέριαΈχει κρατήσει τον τίτλο "Πριγκίπισσα του Βελγίου" από τη γέννηση της σύμφωνα με το βελγικό δίκαιο. Με το γάμο της, με τον Αρχιδούκα του Οίκου της Αυστρίας-Έστης, απέκτησε, εκτός από τον ιθαγενή τίτλο, και τον τίτλο της "Αυτοκρατορικής & Βασιλικής Υψηλότητας" και τον τίτλο της "Αρχιδούκισσας της Αυστρίας-Έστης". Όταν ο σύζυγός της έγινε επικεφαλής του Οίκου το 1996, ως σύζυγος του Αρχιδούκα της Αυστρίας-Έστης, σε διεθνές επίπεδο ή ανάλογα με την κατάσταση, επίσης αναγνωρίζεται με τον το παραδοσιακό τίτλο "Η Αυτοκρατορική & Βασιλική Υψηλότητα Αρχιδούκισσα της Αυστρίας-Έστης" ή, πιο επίσημα, με τους ιθαγενής και τους συζυγικούς τίτλους, απευθύνεται, ως ΑΑ&ΒΥ Πριγκίπισσα Άστριντ του Βελγίου, Αρχιδούκισσα της Αυστρίας-Έστε. Τα παιδιά της φέρουν τους τίτλους "Πρίγκιπας/Πριγκίπισσα του Βελγίου" σύμφωνα με το Βελγικό διάταγμα στις 2 Δεκεμβρίου 1991, επίσης από τους Αυστριακούς τίτλους τους, του/της "Αρχιδούκα/Αρχιδούκισσας της Αυστρίας" που φέρουν παραδοσιακά.

Τιμητικές διακρίσεις
Βελγικές
  Μεγάλο Κορδόνι του Τάγματος του Λεοπόλδου Α΄

Ξένες
  Μεγαλόσταυρος του Τάγματος της Τιμής της Ομοσπονδιακής Δημοκρατίας της Γερμανίας, 1ης Τάξης
  Μεγαλόσταυρος του Τάγματος της Τιμής της Δημοκρατίας της Ουγγαρίας
  Ιππότης Μεγαλόσταυρου του Τάγματος του Αδόλφου του Νασσάου
  Μεγαλόσταυρος με Κολάρο του Τάγματος του Μιγκέλ Ιδάλγο
  Ιππότης Μεγαλόσταυρου του Τάγματος του Στέμματος
  Ιππότης Μεγαλόσταυρου του Βασιλικού Νορβηγικού Τάγματος της Τιμής
  Μεγαλόσταυρος του Τάγματος του Πρίγκιπα Ερρίκου
  Ιππότης Μεγαλόσταυρου του Τάγματος της Πολιτικής Τιμής
  Μέλος Μεγαλόσταυρου του Βασιλικού Τάγματος του Πολικού Αστέρα

Βραβεία
  Ελευθερία της Πόλης της Λίμα
Άλλα
2016 Επίτιμη δήμαρχος και Βραβείο Ιδάλγο του Σαν Αντόνιο

Παραπομπές

 Εξωτερικοί σύνδεσμοι 
 Official Belgian Monarchy Website – Princess Astrid

|-

Κατηγορία:Οίκος της Σαξονίας-Κοβούργου-Γόθας
Κατηγορία:Βέλγοι ευγενείς
Κατηγορία:Πριγκίπισσες της Αυστρίας
Κατηγορία:Πριγκίπισσες του Βελγίου
Κατηγορία:Δούκισσες της Μόντενα